Eurovision Song Contest 1970

15. Eurovision Song ContestDatum21. Mäerz 1970StadAmsterdam (Holland)GebaiRAI CongrescentrumGewënner Dana, (Irland)Zuel vu Länner12Nei Participatiounen KengModeratiounWilly DobbeInterval Act Don de Lurio DancersOfstëmmungsreegelA jiddwer Land souzen zéng Jurymemberen. Jiddwer Member huet mat engem Punkt fir een Titel ofgestëmmt.

De 15. Eurovision Song Contest (ofiziell den Eurovisie Songfestival) war den 21. Mäerz 1970 an Holland. Organiséiert gouf d'Eurovisioun dat Joer am RAI Congrescentrum zu Amsterdam. Presantateur war de Willy Dobbe. Well et dat Joer virdrun 4 Gewënner gouf ass duerch d'Lous gewielt ginn, wou deen nächste Grand Prix sollt ausgedroe ginn.

D'Zuel vun de Länner ass op 12 erofgaangen, well Finnland, Norwegen, Portugal, Schweden an Éisträich net matgemaach hunn. Si waren onzefridde mat der Ofstëmmung am Joer virdrun wou et 4 Gewënner gouf.

D'Reegel fir d'Ofstëmmung war d'selwecht wéi dat Joer virdrun. An all Land souzen 10 Jurysmemberen, déi jiddwereen eng Stëmm ze verginn haten. D'Jury konnt sou am Ganze maximal 10 Punkte verginn fir dat bescht Lidd. D'Resultater goufen telefonesch an ëffentlech op Amsterdam iwwermëttelt. Et ass awer zousätzlech eng nei Reegel ageféiert ginn, fir ze vermeiden dat et nach eng Kéier méi wéi ee Gewënner sollt ginn. An zwar sollt an deem Fall, wou et op der éischter Plaz e Gläichstand géif ginn, eng zweet Ofstëmmung gemaach ginn vun alle Länner ausser deenen, déi vum Gläichstand betraff sinn.

Déi éischt Plaz krut d'Vertriederin vun Irland, d'Dana mat 6 Punkte Virsprong virum Mary Hopkin (Groussbritannien). Déi drëtt Plaz krut d'Katja Ebstein, déi fir Däitschland ugetruede war.

Fir Irland war et déi éischt Kéier dat et de Grand Prix gewonnen hat. D'Lidd ass e groussen Erfolleg ginn.

 Klassement 
 Plaz  Land  Interpret  Titel  Punkten 1.  Irland  Dana  All Kinds of Everything  32 2.  Groussbritannien  Mary Hopkin  Knock, Knock, Who's There?  26 3.  Däitschland  Katja Ebstein  Wunder gibt es immer wieder  12 4.  Schwäiz  Henri Dès  Retour  8 4.  Frankräich  Guy Bonnet  Marie-Blanche  8 4.  Spuenien  Julio Iglesias  Gwendolyne  8 7.  Holland  Hearts of Soul  Waterman  7 8.  Italien  Gianni Morandi  Occhi di ragazza  5 8.  Belsch  Jean Vallée  Viens l'oublier  5 8.  Monaco  Dominique Dussault  Marlène  5 11.  Jugoslawien  Eva Sršen  Pridi, dala ti bom cvet  4 12.  Lëtzebuerg  David Alexandre Winter  Je suis tombé du ciel  0

 Um Spaweck 
 Eurovision.tv
 Eurovision.de
 diggiloo.net

 London (Groussbritannien) 100px Amsterdam (Holland) ESC 1969 Eurovision Song Contest ESC 1971

1970
Kategorie:Musek 1970
Kategorie:Amsterdam